Document ID: 32010R0168

NEUVOSTON ASETUS (EU) N:o 168/2010,
annettu 1 päivänä maaliskuuta 2010,
tietyistä Euroopan yhteisön ja Irakin talous- ja rahoitussuhteita koskevista erityisrajoituksista annetun asetuksen (EY) N:o 1210/2003 muuttamisesta
EUROOPAN UNIONIN NEUVOSTO, joka
ottaa huomioon Euroopan unionin toiminnasta tehdyn sopimuksen ja erityisesti sen 215 artiklan 1 kohdan,
ottaa huomioon Irakista hyväksytyn yhteisen kannan 2003/495/YUTP muuttamisesta 1 päivänä maaliskuuta 2010 annetun neuvoston päätöksen 2010/128/YUTP (1),
ottaa huomioon unionin ulkoasioiden ja turvallisuuspolitiikan korkean edustajan ja komission yhteisen ehdotuksen,
sekä katsoo seuraavaa:
(1)
Yhdistyneiden kansakuntien (YK) turvallisuusneuvoston päätöslauselman 1483 (2003) mukaisesti tietyistä Euroopan yhteisön ja Irakin talous- ja rahoitussuhteita koskevista erityisrajoituksista 7 päivänä heinäkuuta 2003 annetun neuvoston asetuksen (EY) N:o 1210/2003 (2) 2 artiklassa säädettiin erityisjärjestelyistä, jotka koskevat Irakin viemästä maaöljystä, siitä saatavista tuotteista ja maakaasusta suoritettavia maksuja, ja saman asetuksen 10 artiklassa säädettiin erityisjärjestelyistä, jotka koskevat tietyn irakilaisen omaisuuden vapauttamista oikeudenkäyntimenettelyistä. Näitä erityisjärjestelyjä sovellettiin 31 päivään joulukuuta 2008.
(2)
YK:n turvallisuusneuvoston päätöslauselmassa 1859 (2008) määrätään, että kumpikin erityisjärjestely olisi ulotettava 31 päivään joulukuuta 2009. Asetus (EY) N:o 1210/2003 on neuvoston yhteisen kannan 2009/175/YUTP (3) mukaisesti muutettu neuvoston asetuksella (EY) N:o 175/2009 (4).
(3)
YK:n turvallisuusneuvoston päätöslauselmassa 1905 (2009) määrätään, että kumpikin erityisjärjestely olisi ulotettava 31 päivään joulukuuta 2010. Tämän vuoksi asetus (EY) N:o 1210/2003 olisi muutettava päätöksen 2010/128/YUTP mukaisesti.
(4)
Jotta tässä asetuksessa säädetyillä toimenpiteillä olisi tavoiteltu vaikutus, asetuksen on tultava voimaan välittömästi,
ON HYVÄKSYNYT TÄMÄN ASETUKSEN:
1 artikla
Korvataan asetuksen (EY) N:o 1210/2003 18 artiklan 3 kohta seuraavasti:
”3. Asetuksen 2 ja 10 artiklaa sovelletaan 31 päivään joulukuuta 2010.”
2 artikla
Tämä asetus tulee voimaan päivänä, jona se julkaistaan Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 1 päivänä maaliskuuta 2010.

Labels: 5
14
3
18
15